text: La raison li a devisée
   Comment ele en seroit portée
   Avoecques lui, seur son cheval,
   Sanz nul perill et sanz nul mal
   Qui avenir puist en la voie.
   Et Clarmondine ot moult grant joie
   De ce que porter l'en porroit ;
   Car amours ainsi le vouloit,
   Et bien lor avoit fait commant
   Amours qu'il fussent vrai amant,
   Et cis commans fu si tenus
   Que n'i porroit amender nus.
   D'unes et d'autres dit li a
   Tant que la pucele otria
   A lui que o lui s'en iroit
   Et dou tout à lui se donnoit.
  